અમદાવાદ: આપણું અમદાવાદ હવે માત્ર સિમેન્ટ-કોંક્રીટનું જંગલ બનીને રહી ગયું છે. શહેરના ચાર ટકા વિસ્તારમાં જ હરિયાળી છે. મ્યુનિ. સત્તાધીશો દ્વારા શહેરને હરિયાળું કરવા પાછળ અવનવા કાર્યક્રમનાં આયોજન કરી દર વર્ષે કરોડો રૂપિયા ખર્ચાય છે, પરંતુ ઉચ્ચ અધિકારીઓ રસ દાખવતા ન હોઇ ગ્રીન અમદાવાદનું સ્વપ્ન રોળાઇ રહ્યું છે. ચાલુ ચોમાસાની સિઝન દરમ્યાન મ્યુનિ. તિજોરીમાંથી ટ્રીગાર્ડ પાછળ રૂ.૮૦ લાખ ખર્ચાશે. તેમ છતાં માંડ ચાલીસ ટકા રોપા જ ઉછેરાશે તેવી ચોંકાવનારી કબૂલાત ખુદ તંત્ર કરે છે.